Tafwyl

Gŵyl flynyddol Menter Caerdydd i ddathlu celfyddydau a diwylliant Cymraeg yw **Tafwyl**, sydd yn digwydd yn flynyddol yng Nghaerdydd, Cymru. 

## Cefndir 
Sefydlwyd yr ŵyl yn 2006 yn dilyn cyfarfod agored gan Menter Caerdydd. Cynhaliwyd yr ŵyl gyntaf yng ngardd gefn hen dafarn y Mochyn Du ger Canolfan Chwaraeon Genedlaethol Cymru. Daeth oddeutu 80 o bobl i'r cyfarfod a chost y Tafwyl gyntaf oedd £2,500. Yn 2012 symudodd yr ŵyl o’r Mochyn Du i Gastell Caerdydd. Mae cynulleidfa Tafwyl wedi tyfu yn aruthrol dros y blynyddoedd o ychydig dros mil o bobl yn y Mochyn Du yn ei ddyddiau cynnar, i 38,000 o bobl yng Nghaeau Llandaf yn 2017. Yn 2018 cyllideb yr ŵyl oedd £150,000.

Mae’n ddigwyddiad 9 diwrnod i gyd; cynhelir Ffrinj Tafwyl am wythnos gyda digwyddiadau amrywiol yn cael eu cynnal o amgylch Caerdydd, gan orffen gyda’r prif ddigwyddiad dros y penwythnos olaf. Mae’r prif ddigwyddiad yn gymysgedd fywiog o gerddoriaeth, llenyddiaeth, drama, comedi, celf, chwaraeon, bwyd a diod yng. Mae’n ddigwyddiad rhad ac am ddim sy’n agored i bawb – yn siaradwr Cymraeg neu beidio.

## Manylion y gŵyliau
### 2025 
Cynhaliwyd yr ŵyl ar 14 a 15 Mehefin 2024 ym Mharc Bute. Darlledwyd ffrydiau byw o'r perfformiadau ar lwyfannau S4C.

**Amserlen**
 yn perfformio ar lwyfan Lŵp a BBC Radio Cymru yn Tafwyl 2024]]

### 2024 
Cynhaliwyd yr ŵyl ar 13 a 14 Gorffennaf 2024 ym Mharc Bute. Roedd yna hefyd ddigwyddiad agoriadol ar y nos Wener yn rhoi llwyfan i rai o oreuon byd adloniant a chomedi Cymraeg Cymru. Darlledwyd ffrydiau byw o'r perfformiadau ar lwyfannau S4C.

**Amserlen**

### 2023 
Cynhaliwyd yr ŵyl ar 15 a 16 Gorffennaf 2023 ym Mharc Bute. Am y tro cyntaf darlledwyd nifer o'r perfformiadau yn fyw ar lwyfannau digidol S4C a darlledwyd perfformiad Bwnch yn fyw ar deledu nos Sadwrn.

### 2022 
Cynhaliwyd yr ŵyl ar 18 a 19 Mehefin 2022 yng Nghastell Caerdydd. Am y tro cyntaf roedd BBC Radio Cymru yn darlledu perfformiadau o'r brif lwyfan ar y dydd Sadwrn.

**Amserlen**

### 2021 
Cynhaliwyd yr ŵyl ar 15 Mai 2021 yng Nghastell Caerdydd, ar y dydd Sadwrn yn unig. Yn dilyn pandemig COVID-19, roedd yn un o naw digwyddiad prawf a oedd yn rhan o gynllun peilot Llywodraeth Cymru i gynnal digwyddiadau dros yr haf mewn modd ddiogel. Roedd lle i gynulleidfa fyw o 500 o bobl mewn grwpiau o rhwng pedwar a chwech o bobl, ac roedd rhaid dangos tystiolaeth o brawf Covid-19 negyddol. Ffrydiwyd y perfformiadau yn fyw ar wasanaeth AM.

### 2020 
Roedd yr ŵyl i fod i symud o Gastell Caerdydd i Barc Biwt y flwyddyn hon. Ym mis Mawrth 2020 penderfynwyd gohirio yr ŵyl oherwydd pandemig COVID-19.

### 2019
Cynhaliwyd yr ŵyl rhwng 21 a 23 Mehefin 2019 yng Nghastell Caerdydd, a croesawyd 37,000 o ymwelwyr.

**Amserlen**

### 2018
Cynhaliwyd yr ŵyl ar 30 Mehefin a 1 Gorffennaf 2018 yng Nghastell Caerdydd. Daeth yn agos i 40,000 o ymwelwyr. Oherwydd y niferoedd uchel ar y dydd Sadwrn roedd yn rhaid gweithredu trefn "un allan ac un i mewn" wrth fynedfa'r castell.

**Amserlen**

### 2017 
Yn 2017 cynhaliwyd yr ŵyl yng nghaeau Llandaf a gwelwyd 38,000 o ymwelwyr. Bryn Fôn a'r Band oedd i fod i orffen yr ŵyl ar y nos Sul ar y Brif Lwyfan on ni allent fynychu felly Candelas oedd y prif fand. Roedd "Reu! 25" yn ddathliad o gerddoriaeth electronig Cymru.

** Amserlen **

### 2016 
Cynhaliwyd yr ŵyl ar 2 a 3 Gorffennaf 2016 yng Nghastell Caerdydd. Daeth 36,500 o ymwelwyr eleni y flwyddyn hon.

**Amserlen**

### 2015 
Cynhaliwyd yr ŵyl ar 4 a 5 Gorffennaf 2015 yng Nghastell Caerdydd, a dyma'r flwyddyn gyntaf i brif ddigwyddiad yr ŵyl gael ei gynnal dros ddeuddydd. Cynhaliwyd Ffrinj Tafwyl yn yr wythnos yn arwain at y penwythnos, a oedd yn cynnwys nifer o ddigwyddiadau gyda'r nos. Daeth 35,500 o ymwelwyr i'r ŵyl y flwyddyn hon.
## Cyfeiriadau 
Categori:Sefydliadau 2006
Categori:Digwyddiadau blynyddol yng Nghymru
Categori:Digwyddiadau yng Nghaerdydd
Categori:Gwyliau cerddorol yng Nghymru